ירגזי מצויץ

Lophophanes cristatus
ירגזי מצויץ (שם מדעי: Lophophanes cristatus) הוא מין של ציפור שיר קטנה ממשפחת הירגזיים. לירגזי המצויץ יש ציצה קטנה בצבעי שחור-לבן, מקור שמו, והוא אחד מבין ציפורי השיר האירופיות היחידות שיש להן ציצה.<ref name=":2"></ref> הירגזי מצוי ביערות מחטניים ומעורבים באירופה.

== מאפיינים פיזיים ==
הירגזי המצויץ הוא עוף קטן, אורכו 10.5–12 ס"מ, מוטת כנפיו 17–20 ס"מ ומשקלו 10–14 גרם.<ref name=":3"></ref> הראש אפור, עם ציצה קטנה בצבעי שחור-לבן, סנטר שחור ועורף לבן. הגב, חום אפרפר והבטן בצבע בז'.<ref name=":2" /> לירגזי 10 אברות יד (הארוכה ביותר היא האמצעית, באורך 54.5 מ"מ והקצרה ביותר היא הקיצונית), 9 אברות אמה (הארוכה ביותר היא הקיצונית, באורך 46.5 מ"מ, והקצרה ביותר היא הפנימית) ו-12 אברות זנב, כולן אפורות-חומות.<ref></ref> הפלומה חומה בצדו העליון של הגוף ואפורה בצידו התחתון.<ref name=":4"></ref> יש לירגזי פס שחור בצורת 7 ליד העין והלחי, וצווארון שחור קטן.<ref name=":0"></ref> הרגליים אפורות ירקרקות, הקשתית חומה בהירה עד אדמדמה והמקור שחור, צר וקצר.<ref name=":3" /> הנקבה והזכר דומים, אך הצעירים חומים יותר והציצה פחות מחודדת.<ref name=":4" /> הקריאה נשמעת כ–"קיליליליט" בקול ברור, חזק ומצלצל.<ref name=":2" />

== התנהגות ==
לעיתים קרובות מצטרף ללהקות מעורבות בסתיו ובחורף. הוא אוכל על הענפים ועל הקרקע,<ref name=":0" /> ולעיתים אף נתלה הפוך מענפים.<ref name=":3" /> הירגזי ניזון מזחלים, זבובים, עכבישים,<ref name=":5" /> חסרי חוליות אחרים ופגיות, ומחוץ לעונת הקינון (בחורף) הוא יאכל גם זרעים ופירות.<ref name=":1"></ref> לעיתים קרובות הירגזי מאחסן מזון, אותו הוא אוכל מאוחר יותר.<ref name=":3" /> הירגזים נוהגים לצוד ליד חזזיות, מכיוון שהן מושכות חרקים קטנים, שבתורם מושכים עכבישים, אותם הירגזים אוכלים. מקור מזון חשוב מאוד בעונות החמות הוא זחלים של עשים.<ref name=":4" /> הירגזי הוא מין מונוגמי, שיוצר זוגות לכל החיים. הפרט הכי מבוגר שתועד היה בן 11 שנים ו–7 חודשים, בפינלנד.<ref></ref>

עונת הקינון מתחילה בסוף מרץ, אז הזוגות מתחילים לחפש מקום קינון מתאים.<ref name=":4" /> הקן בצורת קערה ובנוי מטחבים, חזזית, שיער, צמר, נוצות, וקורי עכביש. הקן מוקם בחור בעץ, לרוב מת ומרקיב, או בגדמים, בחללים נטושים של נקרים וסנאים, ולעיתים רחוקות בקרקע, בחורים בגדרות, תיבות דואר, תיבות קינון ומבנים מעשה ידי אדם אחרים.<ref name=":1" /> נמצאה העדפה לקינון בעצי אורן. הנקבה מטילה 4–8 ביצים לבנות (בממוצע חמש) עם נקודות אדומות בגודל 13×16 מ"מ בין אפריל למאי (באמצע אפריל ביערות אורן ובסוף אפריל–תחילת מאי ביערות אלון).<ref name=":5"></ref> הדגירה מבוצעת על ידי הנקבה למשך 13–18 ימים, והגוזלים נשארים בקן עד הפריחה בגיל 16–18 יום,<ref name=":4" /> אם כי הפרחונים תלויים בהוריהם עוד 18–21 יום.<ref name=":2" />

== תפוצה ובית גידול ==
הירגזי המצויץ מצוי ביערות מחטניים ומעורבים, חורשים, ומטעים.<ref name=":0" /> בפנוסקנדיה, במערב אירופה ובמרכזה הוא נפוץ ביערות של אורן היערות (Pinus sylvestris) ואשוחית נורווגית (Picea abies). בדרום אירופה הוא נפוץ ביערות הרריים מעורבים. המין יציב ולא נוהג לנדוד, אך לעיתים ינדוד בחורף.<ref name=":1" /> בהרי הפירנאים הוא נפוץ ביערות שדר (Betula spp.), ובספרד ביערות אלון השעם (Quercus suber).<ref name=":4" />

=== שימור ===
הערכות טווח התפוצה (11,600,000 קמ"ר) וגודל האוכלוסייה (10,000,000-20,000,000 פרטים) גבוהות מאוד, ולכן המין אינו מתקרב לסף סכנת הכחדה לפי קריטריון גודל הטווח וקריטריון גודל האוכלוסייה. למרות העובדה שמגמת האוכלוסייה נמצאת בירידה, הירידה אינה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. כתוצאה מכך, הירגזי המצויץ מסווג כמין ללא חשש.<ref name=":1" /> יותר מ–95% מהאוכלוסייה חיים באירופה, בה מוערך שקיימים כ–6,100,000 זוגות, מה ששווה ל–12,200,000 פרטים.<ref name=":4" /> מוערך כי מקננים ב כ–1,500 זוגות, וחורפים בה 5,200–9,500 פרטים,<ref name=":0" /> ובפינלנד מקננים 200,000–400,000 זוגות.<ref name=":2" /> גודל האוכלוסייה נע ונד בהתאם למזג האוויר בחורף, כאשר חורפים קשים עלולים לפגוע קריטית באוכלוסייה. נוסף על כך, כריתות עצים בקנה מידה רחב גורמות לירידה באוכלוסייה בשוודיה וצ'כיה, ובמאה ה-18 גם בסקוטלנד. במרכז אירופה, זיהום אוויר הוא איום נוסף על המין. המין מוגן על ידי אמנת ברן לשימור חיות הבר ובתי הגידול של אירופה נספח II.<ref name=":1" />

=== תפוצת תת-מינים ===
לירגזי המצויץ 7 תת-מינים:<ref></ref>
* Lophophanes cristatus abadiei - Jouard, 1929, מצוי בצפון מערב צרפת
* Lophophanes cristatus baschkirikus - סניגירבסקי, 1931, מצוי בדרום הרי אורל
* Lophophanes cristatus bureschi - פון יורדנס, 1940, מצוי בדרום הבלקן
* Lophophanes cristatus cristatus - ליניאוס, 1758, מצוי מפנוסקנדיה דרך רוסיה האירופית ועד אוקראינה
* Lophophanes cristatus mitratus - ברם, 1831, מצוי במרכז ומערב אירופה
* Lophophanes cristatus scoticus - פראז'אק, 1897, מצוי בסקוטלנד
* Lophophanes cristatus weigoldi - טרץ, 1914, מצוי בחצי האי האיברי ומזדמן נדיר במרוקו<ref></ref>

== ראו גם ==
* ירגזי שחור
* ירגזי ביצות
* ירגזי הרים

== קישורים חיצוניים ==

* מפת תחום תפוצה והקלטות של [https://www.xeno-canto.org/species/Lophophanes-cristatus ירגזי מצויץ] באתר Xeno-canto 

== הערות שוליים ==

לופופאנס מצויץ
קטגוריה:בעלי חיים ביערות ממוזגים באירואסיה
קטגוריה:הולנד: עופות
קטגוריה:בלגיה: עופות
קטגוריה:ספרד: עופות
קטגוריה:פינלנד: עופות
מ
קטגוריה:הממלכה המאוחדת: עופות
קטגוריה:שוודיה: עופות
קטגוריה:גרמניה: עופות
קטגוריה:פולין: עופות
קטגוריה:צרפת: עופות
קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758